GiliGold/VAD_KnessetCorpus huggingface dataset:
טליה ארפי: התוספת בסך 750 ניתנת למקבלי קצבאות שונות - גמלת סיעוד, גמלת נכות, עולים נזקקים שמקבלים סיוע חלף הבטחת הכנסה.
טליה ארפי: התשלום יהיה דרך המוסד לביטוח לאומי, כאשר הרעיון הוא לשלם את זה באופן אוטומטי.
אחמד טיבי: יש מיליון אזרחים בלי חשבון.
טליה ארפי: ביטוח לאומי יפנה לאלה שאין להם באמצעות מסרון.
טליה ארפי: הם יצטרכו להגיש בקשה לביטוח לאומי כדי לקבל את המענק.
מיכאל מלכיאלי: ומי שאין לו אפשרות לקבל מסרון?
טליה ארפי: הוא יצטרך להגיש בקשה.
מיכאל מלכיאלי: איך מגישים בקשה?
טליה ארפי: דרך אתר האינטרנט.
טלי פלוסקוב: נסגור את כל הדברים האלה כשנדון על החוק.
טליה ארפי: אנחנו מדברים על אלה שביטוח לאומי לא מכיר, על כאלה שלא מקבלים קצבאות.
טלי פלוסקוב: הם יקבלו את המענק אחרי שהם ימסרו את הפרטים שלהם לביטוח הלאומי.
טליה ארפי: למי שביטוח לאומי מכיר, שאלה מקבלי קצבאות, הוא ישלם באופן אוטומטי.
טליה ארפי: הביטוח הלאומי עובד על זה בצורה מאוד אינטנסיבית.
טליה ארפי: המנכ"ל של הביטוח הלאומי עושה מאמץ רב כדי לשלם את זה באופן אוטומטי.
טליה ארפי: האנשים שלביטוח לאומי אין את הפרטים שלהם, ייאלצו להגיש בקשה.
טליה ארפי: ביטוח לאומי עושה מאמץ לצמצם את המספר של האנשים האלה.
אוסנת הילה מארק: יש אזרחים במדינת ישראל שלא מוכרים לביטוח לאומי?
טליה ארפי: בעיקר רווקים וצעירים.
איתן גינזבורג: רווקים וצעירים שלא עובדים או לא מדווחים לביטוח לאומי.
טלי פלוסקוב: אין בהכרח לביטוח לאומי את מספרי החשבון של אלה שמשלמים ביטוח לאומי.
אלעזר שטרן: זה לא קשור אם מישהו עובד או לא.
אלעזר שטרן: ביטוח לאומי אתה צריך לשלם גם אם אתה לא עובד.
טליה ארפי: אני רוצה להתייחס לשלילת הזכאות למענק.
טליה ארפי: מדובר באנשים שההכנסה שלהם חייבת במס יסף.
טליה ארפי: ההתייחסות תהיה לשנת 2018.
טליה ארפי: רשות המיסים תעביר למוסד לביטוח לאומי את רשימת השמות של אותם אנשים שחייבים במס יסף.
טליה ארפי: למרות שהם חייבים במס יסף הם עדיין יקבלו את קצבת הילדים.
טליה ארפי: מס היסף לא שולל את הזכאות לקצבת הילדים.
אלעזר שטרן: מה עם ניצולי שואה?
טליה ארפי: הם מקבלים תוספת.
טליה ארפי: ניצולי שואה נזקקים נמצאים פה.
אלעזר שטרן: קצבאות זקנה לא בתוך זה?
טלי פלוסקוב: מי שמקבל קצבת זקנה יקבל 750 שקל.
טליה ארפי: מי שנכה ומקבל קצבת זקנה יקבל תוספת.
טליה ארפי: הוא לא היה כלול כשפרסמנו את התזכיר.
טליה ארפי: בעקבות הערות ציבור, בעקבות ההערות של המשרד לשוויון חברתי הוא נכנס פנימה.
אלעזר שטרן: אני שמח על התיקונים שנעשו ביחס להתחלה, למרות שאנחנו חושבים שגם את זה היה אפשר לעשות יותר טוב - לא לתת לי לתרום את הכסף, אלא מראש לתת לאנשים שצריכים את זה יותר.
טליה ארפי: היה צריך לאזן בין הרצון להביא תכנית כמה שיותר מהר, לבין לשלם לאנשים בצורה מהירה ויעילה.
טליה ארפי: הרצון של ביטוח לאומי, ככל שההצעה תעבור ביום רביעי, הוא לשלם להם כבר ביום חמישי.
אלעזר שטרן: אנחנו נהיה בעד.
איתן גינזבורג: אני מסכים איתך שהיה אפשר לוותר על כל המענק לעובדי המגזר הציבורי, ולתת הרבה יותר למי שנזקק או נפגע מתקופת הקורונה, אבל זה מה שהחליטה הממשלה.
תהלה פרידמן: נגיד בנק ישראל דיבר על להמיר סכום.
תהלה פרידמן: זה משהו שנשקל?
טליה ארפי: לא.
טלי פלוסקוב: נשארה קבוצה אחת של אנשים שלא קיבלו את אותם 500 שקלים שנתנו לקשישים בזמנו, שאלו אותן אלמנות של נכי מלחמת העולם השנייה.
טליה ארפי: הן כאן.
מיכאל מלכיאלי: אדם שהפלאפון שלו לא תומך אס אם אס לא יכול לקבל אס אם אס שיגיד לו שהוא צריך להגיש מקוון.
מיכאל מלכיאלי: אותו דבר לגבי אדם שאין לו אינטרנט.
מיכאל מלכיאלי: לא מדובר בהרבה אנשים כאלה.
מיכאל מלכיאלי: אתם צריכים להעמיד לרשות אותם אנשים מוקדנים.
טליה ארפי: על זה צריך לדבר עם המוסד לביטוח לאומי.
איתן גינזבורג: הוא מעביר דרכך את המסר לביטוח לאומי.
איתן גינזבורג: אם הממשלה התכבדה להגיע עד לכאן, אנחנו רוצים להעביר דרכה את המסר.
טליה ארפי: צריך לבקש דיון בוועדת כספים.
איתן גינזבורג: מכיוון שאתם גוף נותן שירות מהמובילים במדינה, אני בטוח שנושא השירות חשוב לכם ואתם תקדמו את מה שחבר הכנסת מלכיאלי מציע לכם.
טליה ארפי: אני אעביר את המסר.
איתן גינזבורג: מי בעד הקדמת הדיון בשתי הצעות החוק, ירים את היד?
איתן גינזבורג: ההצעה עברה פה-אחד.
איתן גינזבורג: תודה רבה לכולם, הישיבה נעולה.
איתן גינזבורג: אני פותח את ישיבת ועדת הכנסת, בנוגע לרביזיה בדבר טענת נושא חדש בעת הדיון בהצעת חוק סמכויות מיוחדות להתמודדות עם נגיף הקורונה החדש (הוראת שעה), של חבר הכנסת בועז טופורובסקי.
איתן גינזבורג: חבר הכנסת בועז טופורובסקי, לא נוכח.
איתן גינזבורג: על כן, הרביזיה נדחית.
איתן גינזבורג: טוב, חברים, אני מתכבד לפתוח את ישיבת ועדת הכנסת.
איתן גינזבורג: בבקשת דיון חדש של חבר הכנסת בועז טופורובסקי על בקשתו של צביקה האוזר להקדים את הדיון בהצעת חוק יסוד: הכנסת (תיקון – התפזרות בשל אי-קבלת חוק תקציב), שהסמיך את יוראי להב הרצנו להציג את הרוויזיות, בבקשה.
יוראי להב-הרצנו: תודה רבה, אדוני היושב-ראש.
יוראי להב-הרצנו: הגשנו רוויזיה כי לא ברורה לנו הצעת החוק הזאת כלל ועיקר.
יוראי להב-הרצנו: אנחנו לא מבינים מה תכליתה, מה ישתנה בעוד חודשיים שלא קיים היום.
יוראי להב-הרצנו: ההצעה הזאת נועדה לקנות עוד זמן מריבות בין פוליטיקאי כזה לפוליטיקאי אחר, במקרה הזה, בין ראש הממשלה האמיתי לראש הממשלה הרזרבי.
יוראי להב-הרצנו: ובזמן הזה אזרחי ישראל זקוקים לתקציב מדינה עכשיו, לא עוד חודשיים, ולא לפני חודשיים.
יוראי להב-הרצנו: כל חברי הכנסת – ויושבים פה איתי חברי כנסת שמקפידים לפקוד את ועדת החינוך של הכנסת, והם שומעים שם יום אחרי יום מה נזקי היעדר התקציב למדינת ישראל.
יוראי להב-הרצנו: תוכנית הילה סוגרת את שעריה.
יוראי להב-הרצנו: תוכנית שלבים, תוכנית קרב, תנועות וארגוני הנוער אין להם תקציבים והם סוגרים שבטים אחר שבטים באזורים הכי מוחלשים של ישראל.
יוראי להב-הרצנו: נוער בסיכון, נוער עם צריכים, ילדים עם צריכים מיוחדים, הכול בישראל תקוע, כי אין לישראל תקציב.
יוראי להב-הרצנו: אז ההצעה הזאת נועדה לבוא ולהגיד: עוד חודשיים גם לא יהיה תקציב.
יוראי להב-הרצנו: זה פשוט לא ברור לנו.
יוראי להב-הרצנו: תביאו תקציב לשנה, חד-שנתי, דו-דנתי, תלת-שנתי, זה לא רלוונטי.
יוראי להב-הרצנו: העיקר שתאשרו תקציב כמה שיותר מהר.
יוראי להב-הרצנו: הרעיון הזה של: נדחה את זה בעוד 60, 70, 100 ימים ובמהלך ה-100 האלה לא יקרה משהו שלא קרה ב-100 ימים הנוכחיים.
יוראי להב-הרצנו: לא ברור לנו.
יוראי להב-הרצנו: מדובר בהצעת החוק שתביא לפגיעה משמעותית באזרחי ישראל, במיוחד באלו שסמוכים על שולחנה של הממשלה.
עוזי דיין: הוא אמר שהוא לא מבין.
עוזי דיין: אז הכול - - -
יוראי להב-הרצנו: עוזי, יכול להיות שאני לא מבין.
יוראי להב-הרצנו: יכול להיות שתסבירו לי.
עוזי דיין: אני אומר - -
איתן גינזבורג: שאתה אמרת, יוראי.
עוזי דיין: - - שאמרת: אנחנו לא מבינים.
יוראי להב-הרצנו: תקשיב, עוזי, אני יושב בוועדת החינוך - - -
עוזי דיין: הוא יסביר לכם.
יוראי להב-הרצנו: עוזי, אני יושב בוועדת החינוך, שיושב פה יושב-ראש הוועדה, אנחנו נמצאים במצב שבו, בגלל שאין תקציב מדינה, כל תוכניות החינוך הכי משמעותיות שפועלות בפריפריה הגאוגרפית והחברתית של מדינת ישראל, שאמורות לשרת נוער בסיכון, ילדים עם צרכים מיוחדים, הכול נסגר.
יוראי להב-הרצנו: אנשים הכי חלשים, האוכלוסיות הכי מוחלשות, עוזי, נפגעים.
יוראי להב-הרצנו: ומה שהקואליציה מבקשת מהכנסת להצביע הוא עוד דחייה של 100 ימים לכך שלא יהיה תקציב.
יוראי להב-הרצנו: איך אנחנו אמורים לפתוח את שנת הלימודים כשחוט השדרה החינוכי של מדינת ישראל מבוטל?
יוראי להב-הרצנו: אז מה האמירה הזאת?
יוראי להב-הרצנו: אני לא מצליח להבין מה ההיגיון.
יוראי להב-הרצנו: מה לא קרה ב-100 הימים האחרונים שכן יקרה ב-100 הימים הקרובים, חוץ ממריבות - -
יוראי להב-הרצנו: - -בין פוליטיקאים, בינם לבין עצמם.
יוראי להב-הרצנו: אנחנו, כמו שאמרתי, לא מבינים כלל ועיקר את ההצעה הזאת שנועדה, שוב, לעסוק בפוליטיקה צינית על חשבונם של אזרחי ישראל.
יוראי להב-הרצנו: ואנחנו מתנגדים לכך.
יוראי להב-הרצנו: ולכן הגשנו גם רוויזיה.
איתן גינזבורג: תודה רבה לחבר הכנסת יוראי להב הרצנו.
יוסף טייב: מה גם שטכנית אי אפשר לדחות את זה.
איתן גינזבורג: טוב, אני חושב דווקא שחברי הכנסת של יש עתיד מבינים היטב.
איתן גינזבורג: הם מבינים שהאפשרות היחידה להעברת תקציב – הרי כולם יודעים שאי-אפשר להעביר תקציב בשבועיים.
איתן גינזבורג: טכנית אי-אפשר.
איתן גינזבורג: מכיוון חברי יש עתיד היו חברים בממשלה והם יודעים שלצורך העברת צריך גם את אישור הממשלה, גם את אישורה של הכנסת, גם את אישורם של ועדות הכנסת השונות, מכיוון שחוק התקציב והחוק ההסדרים מתפצלים לוועדות השונות של הכנסת, אין אפשרות טכנית שבפחות משבוע וחצי להעביר תקציב, לא חד-שנתי, לא דו-שנתי, לא לחודש, לא לחודשיים ולא לחגים.
יוראי להב-הרצנו: אדוני היושב-ראש, מה יקרה - - -
איתן גינזבורג: ועל כן, כל מהותה של הצעת החוק, שעליה החליטה ועדת הכנסת להקדים את הדיון בהצעה של צביקה האוזר, כי כל מה שאומר התיקון של צביקה האוזר הוא שבמקום שביום ה-25 בחודש יוכרז על בחירות במדינת ישראל, דבר שהוא האחרון שצריך בעת הזאת, על דעת כל הבית הזה, למעט כנראה מפלגה אחת שמאוד מאוד רוצה לבחירות כדי לשפר את מצבה הפוליטי.
איתן גינזבורג: אבל זה בטח לא טוב לאזרחי ישראל, שנמצאים היום תחת משבר גדול, בריאותי, כלכלי, ואנחנו בטח לא צריכים עכשיו גם משבר פוליטי נוסף.
איתן גינזבורג: לכן נראה לי שהדבר הכי פחות אחראי הוא לדחות את ההצעה הזאת, לא לאשר אותה, ושכך אנחנו נגיע ב-25 לחודש לבחירות, לא כי אין תקציב או יש תקציב.
איתן גינזבורג: כי אין אפשרות טכנית להעביר תקציב, וממילא גם אם צריך לדחות את העברת התקציב בעוד שבוע, שבועיים, חודש או שלושה חודשים, חייבים לדחות את זה כי אין זמן.
איתן גינזבורג: ולכן אין אפשרות אחרת להעביר תקציב עכשיו – וזה ההסבר אליך, חבר הכנסת הרצנו – אין אפשרות עכשיו להעביר תקציב מבחינה טכנית.
איתן גינזבורג: ועל כן מבקשים דחייה של המועד שקבוע בחוק, כדי לאפשר לממשלה להציג תקציב לכנסת, לאשר אותו.
איתן גינזבורג: ובכך למנוע מאזרחי ישראל בחירות, ובתקווה שיהיה תקציב טוב לאזרחי ישראל.
יוראי להב-הרצנו: אני אשמח שתתייחס למה שאמרתי.
יוראי להב-הרצנו: בכך שאתה מעכב את התקציב בעוד חודשיים, אתה גוזר דחייה של תוכניות חשובות במערכת החינוך.
איתן גינזבורג: מה שאתם עושים - - -
יוסף טייב: מה אתה מציע?
יוסף טייב: ללכת לבחירות?
איתן גינזבורג: מה שיש עתיד עושה היא אומרת בעצם: אם לא תעבירו תקציב עכשיו – כשהיא יודעת שאי-אפשר להעביר תקציב – היא אומרת ב-25 בחודש מכריזים על בחירות בישראל.
איתן גינזבורג: נראה שזה דבר לא נכון ולא ראוי, לדעת כל אנשי הבית.
יוראי להב-הרצנו: מה אתה אומר לאנשים תוכנית הילה?
יוראי להב-הרצנו: מה אתה אומר לאנשים תוכנית שלבים ולאנשי תוכנית קרב?
יוראי להב-הרצנו: מה אתה אומר להם?
איתן גינזבורג: ולכן אני מציע בהקשר הזה לדחות את הרוויזיה.
איתן גינזבורג: ואני אעלה את זה להצבעה.
איתן גינזבורג: מי בעד אישור הרוויזיה?
נועה בירן-דדון: 6.
איתן גינזבורג: לא נתקבלה.
איתן גינזבורג: הדיון יוקדם.
איתן גינזבורג: חברי הכנסת, אני מתכבד לפתוח את ישיבת ועדת הכנסת ברביזיות.
איתן גינזבורג: התקבלו שתי בקשות לרביזיה של חבר הכנסת טופורובסקי.
איתן גינזבורג: אם לא היית פה, יכולנו לסגור את הישיבה, אבל אתה פה ואנחנו צריכים לדון בהן.
איתן גינזבורג: אתה רוצה לנמק את הרביזיות?
בועז טופורובסקי: נימקתי אותן קודם בעל-פה.
איתן גינזבורג: מי בעד בקשת יושב-ראש ועדת החוקה להקדמת הדיון בהצעת חוק סמכויות מיוחדות להתמודדות עם נגיף הקורונה החדש (בידוד במקום לבידוד מטעם המדינה וצווי סגירה מנהליים) (הוראת שעה), התש"ף
איתן גינזבורג: –2020, מ/1332, ירים את ידו.
בועז טופורובסקי: רק אני בעד.
איתן גינזבורג: מי נגד הרביזיה, ירים את ידו.
איתן גינזבורג: בעד הרביזיה – 1
איתן גינזבורג: הרביזיה לא נתקבלה.
איתן גינזבורג: מי בעד הרביזיה לבקשת הממשלה להקדמת הדיון בקשת הממשלה להקדמת הדיון בהצעת חוק לתיקון פקודת בריאות העם (נגיף הקורונה החדש - הוראות שונות) (הוראת שעה), התש"ף
איתן גינזבורג: –2020, מ/1357, ירים את ידו.
- דדון: אחד.
איתן גינזבורג: תודה רבה, חברים.
איתן גינזבורג: חברי הכנסת, בוקר טוב.
איתן גינזבורג: היום יום שלישי, כ"א באב התש"ף, 11 באוגוסט 2020.
איתן גינזבורג: מספר נושאים על סדר-היום, כפי שקיבלתם אותם.
איתן גינזבורג: הנושא הראשון על הסדר-היום הוא: הקמת הוועדה המשותפת לוועדת הכנסת ולוועדת הכספים לתקציב הכנסת.
איתן גינזבורג: סעיף 11(ב) לחוק יסודות התקציב התשמ"ה-1985 וסעיף 110(א) לתקנון הכנסת קובעים כי יש להקים ועדה משותפת לוועדת הכנסת ולוועדת הכספים בנושא תקציב הכנסת.
איתן גינזבורג: לאחר שיח בין ראשי הסיעות מהקואליציה ומהאופוזיציה, נציג מרכז האופוזיציה, אנחנו מבקשים להביא הצעה להקמת ועדה משותפת שתהיה בת עשרה חברים, חמישה מכל ועדה, לפי ההרכב הבא: מטעם ועדת הכנסת יכהנו איתן גינזבורג – יהיה יושב-ראש הוועדה, אוסנת הילה מארק, מיכאל מלכיאלי, בועז טופורובסקי ומתן כהנא; ומטעם ועדת הכספים יכהנו חברי הכנסת ניר ברקת, קטי קטרין שטרית, משה גפני, אחמד טיבי ואנטאנס שחאדה.
איתן גינזבורג: ההרכב הזה נעשה בהתייעצות עם יושב-ראש ועדת הכספים, כמובן, ואיתי.
איתן גינזבורג: וזו הצעה לגבי הוועדה הזאת.
איתן גינזבורג: אז, בבקשה, האם מישהו רוצה להתייחס?
איתן גינזבורג: אין? אין.
איתן גינזבורג: מי בעד הרכב הוועדה?
נועה בירן-דדון: פה-אחד.
נועה בירן-דדון: אושרה.
איתן גינזבורג: פה-אחד.
איתן גינזבורג: ההרכב של הוועדה המשותפת הזאת אושר.
איתן גינזבורג: אנחנו נעבור לסעיף ב': הקמת הוועדה המשותפת לוועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, לפי חוק הכללת אמצעי זיהוי ביומטריים.
איתן גינזבורג: בהתאם לחוק הנ"ל, גם נדרש מאיתנו להקים ועדה משותפת שבה יכהנו תשעה חברים, שלושה מכל ועדה.
איתן גינזבורג: וההרכב שמוצע הוא כזה: מטעם ועדת החוקה, חוק ומשפט – יעקב אשר, שיהיה יושב-ראש הוועדה, עופר כסיף וניצן הורוביץ; מטעם ועדת הפנים – חוה אתי עטייה, משה ארבל ויוליה מלינובסקי; ומטעם ועדת המדע – אריאל קלנר, עינב קאבלה וסונדוס סאלח.
איתן גינזבורג: יודגש שהוועדה תפקח על חלקים שונים של יישום החוק ואישור של תקנות וצווים לפיו.
איתן גינזבורג: יושב-ראש הוועדה יהיה יעקב אשר.
איתן גינזבורג: אושרה.
איתן גינזבורג: סעיף שלישי על סדר-היום: בקשת חבר הכנסת צבי האוזר להקדמת הדיון בהצעת חוק יסוד: הכנסת (תיקון – התפזרות בשל אי-קבלת חוק תקציב) לפני הקריאה הטרומית.
איתן גינזבורג: חבר הכנסת האוזר, לכבוד הוא לנו שאתה כאן.
צבי האוזר: אדוני היושב-ראש, תודה רבה לך.
צבי האוזר: ידוע לכולם המצב החוקי דהיום, שבו מיום הקמת הממשלה, בחלוף 100 ימים - -
איתן גינזבורג: מיום כינונה.
צבי האוזר: - - מהקמת הממשלה, במידה שלא נעביר תקציב מדינה, הכנסת מתפזרת באופן אוטומטי.
צבי האוזר: בהינתן המצב המיוחד שבו אנו מתמודדים עם אתגר, או הייתי אומר, מדינת ישראל מתמודדת עם משבר לאומי, יש למשבר הזה השלכות ארוכות טווח שיצרו אי-ודאות כלכלית מובהקת.
צבי האוזר: נדמה לי שישראל נמצאת בפני סיטואציה כלכלית שהיא מעולם לא עמדה בפניה.
צבי האוזר: מצב המיוחד הזה, חסר התקדים, מצריך מסגרת זמנים שונה לשם גיבוש תקציב המדינה.
צבי האוזר: כך אנחנו גם למדים ממה שמתקיים ומתרגש בפנינו.
צבי האוזר: יש ויכוח בין חלקי הקואליציה מהי הדרך הנכונה, הדרך הכלכלית הנכונה, להתמודד עם אותו אתגר דרמטי שפוגע באיתנות משקי הבית וביציבות הכלכלית שלנו.
צבי האוזר: נכון לעכשיו עושה רושם שחלקי הקואליציה לא הגיעו לידי גמירות דעת.
צבי האוזר: הייתי אומר בצורה קצת לא מחויכת או מחויכת מרירה, שכולם צודקים בעיני עצמם.
בועז טופורובסקי: רק לא מדברים האחד עם השני.
צבי האוזר: הקברניטים מישירים מבט לציבור והציבור ישפיל את פניו, וניקח את ישראל לחצי שנה נוספת של חדלות עשייה, חדלות פירעון.
צבי האוזר: נדמה לי שהדבר הוא בלתי נתפס, בלתי ייעשה.
צבי האוזר: הוא עוול ציבורי הגדול מכל העומד לפנינו – להוציא עכשיו את המערכת לסבב בחירות.
צבי האוזר: ולכן אני הנחתי את הצעת החוק האמורה שנותנת זמן נוסף, כ-100 ימים, למערכת הפוליטית, לקואליציה לבוא בדברים ולגבש את הדרך הנכונה להתמודד עם האירוע הכלכלי ולהגיש את תקציב המדינה, מכיוון שהזמן אמור לפקוע ב-24 באוגוסט בחצות, נדמה לי.
צבי האוזר: ולכן יש את הצורך לפטור מחובת הנחה את הצעת החוק הזאת.
צבי האוזר: זה הפתרון שייתן זמן להגיע לגמירות דעת ולהבנה.
צבי האוזר: הרי כל פתרון אחר לא יוכל לעמוד בלוחות הזמנים הקבועים עכשיו בחוק, 24 לחודש.
צבי האוזר: ולכן הבקשה שלי היא - -
איתן גינזבורג: להקדים את דיון.
צבי האוזר: - - להקדים את זה.
צבי האוזר: ובכוונתי גם, במידה שהוועדה תסכים, להניח את החוק לקריאה טרומית ביום רביעי הקרוב.
איתן גינזבורג: נפתח את הנושא לדיון.
בועז טופורובסקי: בואו נעמיד את הדברים כי , אתה יודע, יש אנשים שצופים ואנשים שמאזינים לנו - - -
שלמה קרעי: באינסטגרם.
איתן גינזבורג: שלוש דקות לרשותך.
בועז טופורובסקי: באינסטגרם לא.
בועז טופורובסקי: הדיון בשידור בערוץ 99.
בועז טופורובסקי: כולם על פני המסך.
בועז טופורובסקי: מה שעכשיו קורה זה לא באמת משהו לטובת המדינה.
בועז טופורובסקי: יש שני אנשים, ראש הממשלה והחליפי, שכמו שהוקמה הממשלה הזו בחטא, בשינוי חוקי יסוד מעכשיו לעכשיו עם כל ההקדמות דיונים כמו הקדמות האלה, הכול נעשה בחטא ומהיר, אז עכשיו קרה מה שכל הזמן אמרנו שיקרה.
בועז טופורובסקי: זה לא שיש איזושהי בעיה וחוסר הסכמה על איך מתנהלים עם המדינה.
בועז טופורובסקי: יש שני אנשים שלא מדברים אחד עם השני.
בועז טופורובסקי: נותנים אולטימטום בתקשורת אחד לשני, שולחים אנשים לדבר בשמם עם אחרים אבל לא אחד עם השני.
בועז טופורובסקי: ובמקום שבתקופת משבר הכי גדול שהיה בתולדות מדינת ישראל ואחד מהמשברים העולמיים הקשים ביותר, המנהיגים של מדינת ישראל, ואני אומר את זה בצער, למרות שאני באופוזיציה, ישבו וידברו אחד עם השני ויגיעו להסכמות, בואו נלך עם התיזה השקרית הזאת שיש הבדל בהשקפת עולם – אני חושב שאין הבדל בהשקפת עולם; יש רק הבדל באחד שרוצה לשמור על הכיסא ואחד רוצה לוודא שהוא לא ישמור על הכיסא, אבל איכשהו שניהם אמורים לנהל מדינה – אבל בואו נלך עם זה.
בועז טופורובסקי: אז ישבו שני האנשים שאמורים להיות אחראים ויש להם אחריות על גורל מדינת ישראל עכשיו, ויקבלו ביניהם החלטה.
בועז טופורובסקי: אבל הם לא עושים את זה.
בועז טופורובסקי: האחד אומר כי צריך להיות תקציב דו-שנתי, כדי שהוא יוכל לעשות את הרוטציה.
בועז טופורובסקי: השני אומר, למרות שהוא אמר בעבר שצריך תקציב דו-שנתי, כי צריך להיות חד-שנתי בשביל להציל את מדינת ישראל.
בועז טופורובסקי: מה עכשיו מביאים לנו הצעה?
בועז טופורובסקי: ואני לא בא בטענות – יש לי טענות לצביקה – אבל אני לא בא אליו בטענות.
בועז טופורובסקי: הוא מנסה לשמר את הקואליציה.
בועז טופורובסקי: מה באים עכשיו בהצעה?
בועז טופורובסקי: בואו נדחה את החלטה בשלושה חודשים, יותר, 100 ימים.
בועז טופורובסקי: עכשיו, מה זה אומר ל-100 ימים?
בועז טופורובסקי: לאותו אחד שאומר שחייבים תקציב מייד, זה אומר: רגע, לא יהיה תקציב מייד; יהיה עוד שלושה חודשים.
בועז טופורובסקי: איפה ההיגיון?
בועז טופורובסקי: הוא היה מוכן ללכת לבחירות הרי על זה, בגלל טובת המדינה כביכול.
בועז טופורובסקי: אז עכשיו לדחות את זה בשלושה חודשים.
בועז טופורובסקי: לא יהיה תקציב בחיים, לא דו-שנתי ולא חד-שנתי, זה בסדר.
בועז טופורובסקי: השני, שבא ואמר: חייבים עכשיו תקציב דו-שנתי, כדי שעכשיו נדע איך אנחנו מתמודדים שנה וחצי קדימה, הוא גם מקבל את זה.
בועז טופורובסקי: מישהו יכול להסביר שזה טובת המדינה?
שלמה קרעי: אני אסביר לך, בועז.
שלמה קרעי: בועז, אני אסביר תכף.
איתן גינזבורג: בזמנך.
איתן גינזבורג: בתורך.
בועז טופורובסקי: אתה תסביר בזמנך.
בועז טופורובסקי: מישהו יכול להסביר שזה לטובת המדינה?
יצחק פינדרוס: שלמה, תסביר לו אולי - - -
איתן גינזבורג: אנחנו לא מפריעים.
איתן גינזבורג: חבר הכנסת פינדרוס, בוקר טוב.
איתן גינזבורג: תודה רבה שהצטרפת.
איתן גינזבורג: אנחנו מדברים ברשות דיבור ועכשיו תורו של חבר הכנסת טופורובסקי.
בועז טופורובסקי: גם אני השתדלתי לא להפריע.
בועז טופורובסקי: זה לא אומר שאני מבטיח לא להפריע בהמשך.
איתן גינזבורג: אתה מבטיח.
בועז טופורובסקי: פשוט נכנס, חוזר לעניינים, מה שנקרא.
איתן גינזבורג: אתה מבטיח, אתה מבטיח.
איתן גינזבורג: הבטחת, הבטחת.
בועז טופורובסקי: בעצם יש כאן, ואני לא חושב שיש מישהו, אזרח במדינת ישראל בשום מקום במדינה שבא ובאמת מאמין שטובת המדינה עומדת אל מול החלטה הזאת.
בועז טופורובסקי: יש כאן ניסיון למשוך זמן בשביל ששני אנשים יתבגרו, ייקחו אחריות, ינהלו את עצמם באחריות ויגיעו להחלטות לטובת המדינה בתקווה שאולי זה יסתדר.
בועז טופורובסקי: בינתיים, מי שמשלם את המחיר זה מדינת ישראל, זה אזרחי ישראל, זה גם הדורות הבאים.
בועז טופורובסקי: כי עשיו ה-100 מיליארד, כל החלטות האלה שמתקבלות בלי איזו מחשבה, בלי להבין איך זה הולך, בלי להבין מי יממן את זה, האלה החלטות שאנחנו נצטרך לממן איזה דור קדימה.
בועז טופורובסקי: דור קדימה.
קריאה: אז אתה נגד לעזור לעצמאים ולמובטלים, בועז?
בועז טופורובסקי: אני מבקש, בשביל החלטה, כי אנחנו כאן בסופו של דבר צריכים להצביע, לא יכולים לקבל החלטה שיש לה השלכות כל כך הרסניות או כל כך מהותיות, למי שיטען שזה לא הרסני למדינת ישראל.
בועז טופורובסקי: כך בהליך מהיר, בלי התהליך רציני של כנסת ישראל.
בועז טופורובסקי: ושוב אנחנו מגיעים למצב שבו עושים צחוק מהמקום הזה שנקרא כנסת ישראל.
בועז טופורובסקי: אני מבקש מחברי הוועדה לא לתת לזה יד.
איתן גינזבורג: חברת הכנסת ע'דיר כמאל מריח, בבקשה.
ע'דיר כמאל מריח: אדוני, כבוד יושב-ראש הוועדה, אני שומעת ולא מאמינה.
ע'דיר כמאל מריח: פשוט לשמוע ולא להאמין למידת הניתוק מעצם העלאת ההצעה של: ואללה, נכשלנו; תנו לנו צ'אנס נוסף; תנו לנו 100 ימים נוספים.
ע'דיר כמאל מריח: חברים, תתעשתו, תתעוררו.
ע'דיר כמאל מריח: לא ככה מנהלים מדינה.
ע'דיר כמאל מריח: היה לכם מספיק זמן.
ע'דיר כמאל מריח: עמדו לרשות
ע'דיר כמאל מריח: כם 100 ימים לגבש את ההסכם הזה ולהביא תקציב אתמול.
ע'דיר כמאל מריח: אתם באים ואומרים: ואללה, נכשלנו; תנו לנו עוד זמן.
ע'דיר כמאל מריח: איך אתם יכולים להרשות לעצמכם?
ע'דיר כמאל מריח: מה מידת הניתוק?
ע'דיר כמאל מריח: מה מידת חוסר המודעות העצמית שיכולה להיות למנהיגות, למדינה, לממשלה פריטטית שאמורה לתפקד והיא לא מתפקדת להגיד: ואללה, נכשלנו?
ע'דיר כמאל מריח: יש מחדל.
ע'דיר כמאל מריח: בואו נקבע את המחדל.
ע'דיר כמאל מריח: בואו נקבע את הקיפאון הזה.
ע'דיר כמאל מריח: בואו נשמר את המחדל הזה ואת הכישלון הזה.
ע'דיר כמאל מריח: חברים, אנשים צופים בכם בבית.
ע'דיר כמאל מריח: יש אזרחים שאין להם מה לאכול, מקררים ריקים, מפוטרים, עצמאים, עסקים קטנים.
ע'דיר כמאל מריח: במקום שתספקו תקציבים, במקום שתיתנו מענה, אתם אומרים: ואללה, תנו לנו זמן; בינתיים, בואו נבדוק את השיקולים האישיים והפוליטיים והצרים של כל אחד בתוף הפריטטיות הבלתי ניתנת להבנה הזאת; ואם נצליח, אז כן; אם לא, אז נצא ב-25 בנובמבר לבחירות.
ע'דיר כמאל מריח: תתעוררו, חברים.
ע'דיר כמאל מריח: זה בלתי ניתן להבנה בכלל שאתם מעלים בקשה חצופה כזו.
ע'דיר כמאל מריח: אתם ממשלה.
ע'דיר כמאל מריח: תתנהגו כממשלה.
ע'דיר כמאל מריח: תתנהגו כמנהיגים.
ע'דיר כמאל מריח: תבינו את האחריות שלכם.
ע'דיר כמאל מריח: אתם מדברים על הסכמים שלא מכובדים.
ע'דיר כמאל מריח: לא פלא.
ע'דיר כמאל מריח: כשאתם לא מכבדים את הסכמים שלכם, את החוזה הבלתי כתוב שלכם עם האזרחים, את החזון שלכם, את המצע שלכם, את התפיסה שלכם למהות המנהיגות, למהות התפקיד שלכם כנבחרי ציבור, אז לא פלא שאתם בכלל באים ומציעים דבר כזה ומצפים מאיתנו לתמוך.
ע'דיר כמאל מריח: אסור לתמוך בדבר כזה.
ע'דיר כמאל מריח: נכשלתם, קחו אחריות.
שלמה קרעי: תגידי, מתי בדיוק באת לוועדה - - -
איתן גינזבורג: שלמה קרעי, אתה ביקשת רשות דיבור?
ע'דיר כמאל מריח: קרעי, אני לא אפריע לך כשתדבר.
איתן גינזבורג: חבר הכנסת קרעי, אתה ביקשת רשות דיבור?
איתן גינזבורג: אני לא אתן לך לדבר.
ע'דיר כמאל מריח: אני לא אפריע.
ע'דיר כמאל מריח: אז אל תפריע לי, בבקשה.
ע'דיר כמאל מריח: לא ביקשתי את ההתייחסות שלך.
ע'דיר כמאל מריח: אני יודעת בדיוק על מה אני מדברת.
ע'דיר כמאל מריח: תתעשתו על עצמכם.
ע'דיר כמאל מריח: קחו אחריות על המדינה הזו, כי אחרת אתם תשלמו פה מחירים.
ע'דיר כמאל מריח: האזרחים מודעים לכל המשחקים שלכם, לכל השיקולים, לפריזמה הצרה הזו של מה יתאים ל-X ומה Y יענה ואמירות נכונות לשעתן.
ע'דיר כמאל מריח: חברים, לא כך מנהלים מדינה.
ע'דיר כמאל מריח: לא כך בונים מדינה.
ע'דיר כמאל מריח: נכשלתם ב-100 ימים.
ע'דיר כמאל מריח: תיקחו אחריות.
ע'דיר כמאל מריח: אף אחד לא יכול לבוא ולתת לכם צ'אנס נוסף.
ע'דיר כמאל מריח: היו לכם מספיק צ'אנסים לספק פתרונות, ונכשלתם בזה.
איתן גינזבורג: אני באמת התרשמתי ממה שאמרת.
איתן גינזבורג: אבל אני לא מבין את הפתרון.
איתן גינזבורג: הפתרון הוא ללכת לבחירות?
איתן גינזבורג: זו האחריות?
ע'דיר כמאל מריח: זה לא הפתרון.
ע'דיר כמאל מריח: הפתרון הוא שתביאו תקציב עכשיו.
ע'דיר כמאל מריח: זה הפתרון.
איתן גינזבורג: אין אפשרות.
ע'דיר כמאל מריח: אף אחד לא רוצה בחירות.
איתן גינזבורג: כמי שמכירה טוב את הבית הזה, אני מקווה, את יודעת שאין שום אפשרות, אפילו טכנית, להעביר תקציב בכנסת במשך שבוע וחצי.
ע'דיר כמאל מריח: אז תשאלו את עצמכם: למה נכנסתם למצב כזה?
ע'דיר כמאל מריח: למה הגעתם למצב הזה?
איתן גינזבורג: אחרי שנשאל את עצמנו ונענה לעצמנו, מה התשובה?
ע'דיר כמאל מריח: הבנו וחזינו וראינו שזו התוצאה.
ע'דיר כמאל מריח: למה נכנסתם לדבר הזה?
איתן גינזבורג: ע'דיר, אבל אחרי ששאלנו את עצמנו וענינו לעצמנו, מה התוצאה?
איתן גינזבורג: בחירות?
איתן גינזבורג: זה מה שאת מציעה?
ע'דיר כמאל מריח: התוצאה – פתרון.
ע'דיר כמאל מריח: תספקו פתרון.
ע'דיר כמאל מריח: תעבירו תקציב.
מתן כהנא: איתן - - -
בועז טופורובסקי: עוד 100 ימים תגיעו לכאן, תגידו: לא עשינו כלום.
איתן גינזבורג: חברי הכנסת - - -
ע'דיר כמאל מריח: זו התוצאה.
ע'דיר כמאל מריח: זה שאתם נכשלים להעביר תקציב.
איתן גינזבורג: כשאני שומע "לא", אני רוצה לדעת ממך מה "כן".
ע'דיר כמאל מריח: אני עניתי לך מה כן.
ע'דיר כמאל מריח: אדוני יושב-ראש הוועדה, מה כן.
ע'דיר כמאל מריח: פתרון, תקציב.
ע'דיר כמאל מריח: זה כל כך פשוט.
ע'דיר כמאל מריח: זה שאתם לא מצליחים לגבש תקציב, זה המחדל שלכם.
איתן גינזבורג: בשביל להעביר תקציב, צריך עוד זמן.
איתן גינזבורג: כן, בבקשה, חבר הכנסת הלוי.
עמית הלוי: תודה רבה, אדוני היושב-ראש.
עמית הלוי: אני קודם כול רוצה לתקן את חבר הכנסת בועז.
עמית הלוי: נעים מאוד, חבר הכנסת בועז.
בועז טופורובסקי: אהלן, מה קורה?
עמית הלוי: תהיתי לעצמי בדרך מה אני יכול להוסיף כאן לדיון.
עמית הלוי: ואני רוצה לומר את הדבר הבא: קודם כול, רק לתקן אותך, שאנחנו לא מדברים על שלושה חודשים.
עמית הלוי: מדברים על שבועיים-שלושה הקרובים, כמו שאמר ידידי חבר הכנסת האוזר, עד ה-24 לחודש, במטרה להגיע למתווה מוסכם.
עמית הלוי: ואני רוצה לומר את הדבר, בעיניי, העיקרי שצריך להיות כאן בדיון - - -
בועז טופורובסקי: אבל הצעת החוק היא לדחיית התקציב?
איתן גינזבורג: חבר כנסת טופורובסקי, אני הגנתי על זכותך.
עמית הלוי: הצעת החוק הפורמלית היא בהחלט לדחות את זה לנובמבר.
עמית הלוי: המטרה היא שנאשר את הצעת החוק בשבועיים הקרובים, בהנחה שבשבועיים האלה אכן יימצא פתרון.
עמית הלוי: ואני רוצה לומר את הדבר, שבעיניי, המובן מאליו.
עמית הלוי: בניגוד לדברים שנאמרו כאן, אני חושב שכן טובת המדינה, אולי זה נשמע נאיבי לחלק מכם, נמצאת כאן על השולחן.
עמית הלוי: והדבר העיקרי בהקשר של טובת המדינה הוא שאי-אפשר, אי-אפשר לאשר במצב הזה תקציב דו-שנתי.
עמית הלוי: ואני אסביר.
עמית הלוי: וכל מי שעבד בממשלה יודע מה זה תקציב מדינה, יודע שזה דבר בלתי אפשרי.
עמית הלוי: כי אני חושב שאין אף אחד בחדר כאן שיודע לומר לציבור אם אנחנו נצטרך במהלך 2021 ללוות עוד 100 מיליארד שקל או להתחיל שיקום.
עמית הלוי: איזה תקציב יהיה תקציב 2021?
עמית הלוי: זה יהיה תקציב חירום, כמו עכשיו?
עמית הלוי: או שזה יהיה תקציב שיקום?
עמית הלוי: אנחנו נצטרך להוציא עוד מיליארדים למיליון מובטלים נוספים?
עמית הלוי: או שאנחנו נצטרך - - -
תהלה פרידמן: אם נלך לבחירות, תהיה הוצאה מסוימת.
עמית הלוי: אם נלך לבחירות, תהיה הוצאה מסוימת.